Letamo la Calueque

Letamo la Calueque, ke letamo le le dirisiwang ke batho ba le bantsi go kgabaganya Noka ya Kunene, kwa motsaneng wa Kunene, kwa borwabophirima jwa lefatshe la Angola. Letamo leno le boloka metsi a a tla dirisediwang Seteishene sa Motlakase wa Metsi sa Ruacana sa 347 MW (465,000 hp), se se kwa lefatsheng la Namibia. Metsi a yone a dirisiwa gape go nosetsa masimo, kwa lefatsheng la Angola le lefatsheng la Namibia. Lefelo Letamo le kwa toropong ya Calueque, gaufi le molelwane wa boditšhabatšhaba le Namibia, mo e ka nnang dikilometara di le lekgolo le masome a robabongwe le borataro (122 mi), ka tsela, borwabophirima jwa toropo ya Ondjiva, motsemogolo wa porofense. Letamo le ka nna sekete, makgolo a mabedi le masome a robabobedi le bobedi (1,282 kilometres (797 mi), ka tsela, borwa jwa Luanda, motsemoshate wa Angola.Dikhuduthamaga tsa lefatshe tsa Calueque Dam ke 17°16'22.0"S, 14°32'40.0"E (Latitude:-17.272778; Longitude:14.544444). Ditso Ka kgwedi ya Phalane ka ngwaga wa sekete, makgolo a robabongwe le masome a marataro le bone(1964), baemedi ba puso ya lefatshe la Portugal le puso ya Afrika Borwa ba ne ba kopana kwa Lisbon, kwa lefatsheng la Portugal mme ba saena ditumalano tse di amanang le go agiwa ga matamo mo Nokeng ya Kunene, ka go dira jalo ba laola selekanyo se noka e elelang ka sone le go oketsa motlakase o o ntshiwang ke matamo ano. Gape ditumalano tseno di ne di amana le go dira gore go nne le metsi a a lekaneng gore batho le diphologolo ba a dirise kwa Angola le kwa Afrika Borwa Bophirima (e jaanong e bidiwang Namibia). Ditumalano di ne di tlhalosa gore ke mang yo o neng a na le eng le gore ke mang yo o neng a tla aga, a dira le go duelela (a) Letamo la Gove (b) Letamo la Calueque le Seteišene sa Motlakase sa Motlakase sa Gove le Seteišene sa Motlakase sa Ruacana. Go agiwa ga Letamo la Calueque go simolotse ka ngwaga wa sekete , makgolo a robabongwe le masome a supa le bobedi (1972). Tiro ya go aga letamo leno e ne ya emisiwa ka ngwaga wa sekete , makgolo a robabongwe le masome a supa le borataro (1976) ka ntlha ya Ntwa ya Selegae ya kwa Angola. Ka nako ya fa tiro ya go aga e ne e emisiwa ka ngwaga wa sekete , makgolo a robabongwe le masome a supa le borataro (1976), mo e ka nnang diperesente di le masome a supa tsa ditiro tsa go aga di ne di weditswe mme letamo leno le ne le kgona go tlamela batho le diphologolo ka metsi. Ka ngwaga wa sekete , makgolo a robabongwe le masome a robabobedi le borobabobedi (1988), "tlhaselo" e ne ya senya thata kago e e neng e ise e fele. Go baakanya le go tokafatsa Ka ngwaga wa dikete tse pedi le lesome le bobedi (2012), go ne ga simololwa go baakanngwa le go tsosolosa letamo leno le le neng le sa felela gotlhelele. Tiro ya go baakanya e ne ya wediwa ka ngwaga wa dikete tse pedi le lesome le botlhano (2015).Tiro e nngwe ya go tokafatsa e akaretsa go tsosolosa mosele o o tsamaisang metsi go dirisiwa ke batho le diphologolo, go tswa kwa letamong kwa Calueque, Angola go ya kwa Oshakati, Namibia, e e boleele jwa dikilometara di le lekgolo le masome a matlhano. Metswedi